《襄阳大悲院作》
宋代·葛胜仲

善财叩补陀，大千一弹指。我行无神足，重趼二百里。

中年逢百无，所欠但一死。稽首闻薰王，觊以俗障洗。

鱼山彊赞述，文污梵书庋。自怜迷本闻，云何见大士。

觉与所觉空，根脱不用耳。圆融声度垣，变现月映水。

臂目恒河沙，如幻本一理。以是见观音，文殊亦如是。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。